《和鞯字谢后村和篇 其一》
宋代·林希逸

狨鞍更合破花鞯，挥手归寻种玉田。琢句工如贾岛佛，引杯豪似翰林仙。

作蝇头字无虚日，辞豹尾班不待年。活底寿星公即是，轻安尤胜古希前。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。